text: Mand stukket ned med kniv i Vejle
  21 august 2016 kl. 04.37
  En 49-årig mand er tidlig søndag morgen blevet fundet såret af knivstik i Vejle midtby. Mandens tilstand er fortsat ukendt.
  Det var forbipasserende, der søndag morgen klokken 5.27 fandt den 49-årige mand på hjørnet af Nørregade og  Tønnesgade i Vejle. 
  - Manden stod og holdt sig på maven, og det viser sig, at han er blevet ramt af knivstik, fortæller vagthavende ved Sydøstjyllands Politi Hans Hoffensetz  til TV SYD.
  Politiet var hurtigt til stede, men det har endnu ikke været muligt, at finde ud af, hvad der er sket.
  - Der er mange mennesker i byen, men der er ikke umiddelbart nogen, der har set noget og det er heller ikke sikkert, at knivstikkeriet er sket, der hvor den 49-årige blev fundet, siger Hans Hoffensetz til TV SYD.
  Det 49-årige offer var beruset, da han blev fundet og har heller ikke selv bidraget med oplysninger om, hvad der er sket.
  Manden er nu indlagt på Kolding Sygehus og hans tilstand er ukendt. Politiet vurderer dog, at han ikke er i livsfare.
  Politiet vil meget gerne i kontakt med  eventuelle vidner, der kan hjælpe med opklaringen
  De kan kontaktes på 1 1 4.
  